Document ID: /fineweb-2-swissfilter-quality_10-filterrobots/filtered/02131.jsonl.gz/43

ACTIVITY
Particles 4U
Projects for High School Students
There are several projects around the world that address young people and teachers, to give them the opportunity to explore cosmic particles. These projects are presented below. For further information, please visit the websites.
Particles 4U Translations
“Kunst baserer seg på veldig klare, matematiske prinsipper, som proporsjoner og harmoni. Samtidig må fysikere være nyskapende, ha ideer og en god slump med fantasi.” Fabiola Gianotti, DG, CERN
IPPOG sin Particles4U er en konkurranse for både elever og lærere, hvor man kan bruke sin kreativitet til å hjelpe IPPOG med å formidle den sitrende spenningen ved partikkelfysikk.
Particles4U
Particles4U er en konkurranse for elever og lærere, sponset av European Physical Society (EPS). Konkurransen arrangeres av the International Particle Physics Outreach Group (IPPOG)). IPPOG består av forskere, formidlere og undervisere som på ulike måter bidrar til formidling av partikkelfysikk rundt om i hele verden.
Oppgaven
Hvis du er elev eller lærer på en barne-, ungdoms- eller videregående skole har vi en utfordring til deg: Skap et pedagogisk, morsomt og inspirerende verktøy som viser hvilken rolle elementærpartiklene har i vårt daglige liv. Det kan være en ting, en prototyp, et undervisningsopplegg, en aktivitet, et spill, et eksperiment, ja til og med et kunstverk. Bruk fantasien! Det eneste som kreves er at det har et visst pedagogisk aspekt – noe som kan bidra til å spre budskapet om hvordan vitenskap generelt, og i denne sammenheng elementærpartiklene spesielt, spiller en viktig rolle i vårt daglige liv.
Hvem kan delta?
Det er to kategorier i konkurransen: én for elever og lærere på barnetrinnet (opp til og med 12 år), og én for elever og lærere på ungdomsskole/videregående (fra og med 13 år). Enkeltelever, mindre grupper, hele klasser eller grupper på tvers av klasser fra hvor som helst i verden kan delta. Både elever med interesse og talent innenfor musikk, teater og skriving samt spesielt matematikk- og vitenskaps- interesserte elever er velkomne til å delta. Deres mål skal være å vise verden at partikkelfysikk finnes overalt og hvordan partiklene påvirker våre liv på mange områder.
Premier
De to beste bidragene i hver kategori vil:
-
Få besøk av en partikkelfysiker fra IPPOG som vil gi en introduksjon til partikkelfysikk på et passende nivå, og svare på alle spørsmål dere måtte ha.
-
Motta en spesiell gave fra CERN samt et diplom til hver enkelt deltaker.
I tillegg vil de to beste bidragene fra ungdomsskole/videregående motta en ekte partikkeldetektor som, koblet til en laptop, kan registrere og måle muoner fra den kosmiske strålingen direkte i klasserommet.
Hvordan delta?
Vennligst fyll ut registreringsskjemaet innen 7. januar 2018 med følgende informasjon:
-
En skriftlig beskrivelse av ditt kreative bidrag, inkludert hvilket formål det har og publikumet det er rettet mot.
-
Bilder og/eller video som kan hjelpe oss til å forstå bedre hvordan bidraget skal brukes og hvilke muligheter det har.
-
Evt. øvrig materiale som dere mener er relevant.
Vi ser fram til å motta deres bidrag!
Kontakt oss
Skulle dere ha ytterligere spørsmål ikke nøl med å kontakte IPPOG via e-post på <email-pii>